EIGERSUND KOMMUNE

Omstillingsplan 2018–2023



Innhold

[1. Omstillingsarbeidet 3](#_Toc507064046)

[1.1 Innledning og bakgrunn for omstillingskommunen Eigersund 3](#_Toc507064047)

[1.2 Oppsummering av strategisk utviklingsanalyse 3](#_Toc507064048)

[2. Visjon og mål for omstillingsarbeidet 8](#_Toc507064049)

[2.1 Visjon for omstillingsarbeidet 8](#_Toc507064050)

[2.2 Hovedmål 8](#_Toc507064051)

[2.3 Effektmål og langsiktige resultater 8](#_Toc507064052)

[3. Innsatsområder 10](#_Toc507064053)

[Valg av innsatsområder i omstillingsplanen 12](#_Toc507064054)

[3.1 Samarbeid 12](#_Toc507064055)

[3.1.1 Strategi: Digital havn 13](#_Toc507064056)

[3.1.2 Strategi: Klyngesamarbeid industri 13](#_Toc507064057)

[3.1.3 Strategi: Klyngesamarbeid maritime næringer 14](#_Toc507064058)

[3.1.4 Strategi: Klyngesamarbeid blå sektor 14](#_Toc507064059)

[3.1.5 Strategi: Klyngesamarbeid grønn sektor 15](#_Toc507064060)

[3.2 Vekstbedrifter 16](#_Toc507064061)

[3.2.1 Stategi: Øke kompetanse 16](#_Toc507064062)

[3.3 Attraktive Eigersund 18](#_Toc507064063)

[3.3.1 Attraktive Eigersund: Sentrumsutvikling 18](#_Toc507064064)

[3.3.2 Attraktive Eigersund: Reiseliv 19](#_Toc507064065)

[3.3.3 Attraktive Eigersund: Barn og unge 19](#_Toc507064066)

[3.3.4 Attraktive Eigersund: Næringsvennlig kommune 20](#_Toc507064067)

[4. Organisering av omstillingsarbeidet 21](#_Toc507064068)

[4.1 Valg av organisasjonsform 22](#_Toc507064069)

[5. Ressursinnsats og finansiering 24](#_Toc507064070)

[5.1 Overordna budsjett pr år 24](#_Toc507064071)

[5.2 Overordnet finansiering 24](#_Toc507064072)

[5.3 Ressurser fordelt på områder og tiltak 25](#_Toc507064073)

VEDLEGG

1. Kommunikasjonsstrategi

# 1. Omstillingsarbeidet

## 1.1 Innledning og bakgrunn for omstillingskommunen Eigersund

Arbeidsmarkedet i Rogaland har hatt stor oppmerksomhet siden oljeprisfallet i 2015 og den påfølgende betydelige arbeidsledigheten. Eigersund ble en av de hardest rammede kommunene i Rogaland og hadde ved utgangen av 2016 en arbeidsledighet på 5,1 %. Eigersund kommune ble av Rogaland Fylkeskommune den 23. mars 2017 innvilget omstillingsstatus fra og med 2017. For gjennomføring av omstillingsarbeidet ble det for 2017 bevilget 3 millioner kroner.

Omstillingsarbeidet skal organiseres og drives i tett samarbeid med Rogaland Fylkeskommune og Innovasjon Norge. Arbeidet skal gjennomføres i henhold til Innovasjon Norge sin modell for omstilling.

Omstillingsstyret har 9 faste representanter. Av disse er fire valgt fra den politiske ledelsen og fem fra næringslivet. Det er valgt vara for alle 9 representantene. I tillegg møter representanter fra Rogaland Fylkeskommune, Innovasjon Norge og rådmannen i Eigersund kommune som observatører med møte- og talerett.

## 1.2 Oppsummering av strategisk utviklingsanalyse

Den strategiske utviklingsanalysen gir en bred oversikt over næringsmessige konkurransefortrinn og utviklingspotensialet i Eigersund kommune. Den kartlegger også andre sentrale forhold som bør vektlegges når kommunen skal legge en langsiktig næringsstrategi som skal kompenseres for arbeidsmarkedssituasjonen på lang sikt.

Målet for den strategiske utviklingsanalysen har vært å

* utarbeide grunnlag for mål, satsninger og strategier for å nå omstillingsmålet.

Kort resyme fra utviklingsanalysen: geografisk inneholder Eigersund kommune både kyst og innland. Vi har en stor fiskerihavn med fiskemottak, industri offshore, maritim, trevirke og matforedling. Kommunen er god på næringsliv men dårlig på arbeidsmarked nr. 159 av 428 kommuner.26 % pendler ut og 15 % pendler inn til kommunen. Signifikant større andel uføre 18-44 år 3,5 % mot Rogaland 2,5 %. Klart større andel med lavere utdannings grad 73,9 % mot Rogaland 64,9 %. Det er godt med boligtomter og hyttetomter, godt nivå på inntektene til husholdningene og god bredde i kultur og frivillige organisasjoner. Vi har høy praktisk kompetanse/industrikompetanse, god lokal kapitaltilgang og nærhet til de ulike markedene. Infrastruktur, saksbehandling og næringsarbeid må bli bedre. Merkevaren Eigersund oppfattes ikke som spesielt kjent.

Arbeidet som er gjort så langt i omstillingsarbeidet

1. Metodikk gjennomføring av utviklingsanalysen og statistisk materiale
2. Spørreundersøkelse næringsliv, politikere og adm.
3. Ungdomsundersøkelse.
4. Dybdeintervju (20 stk)
5. Presentasjon av utviklingsanalysen for næringslivet
6. Bedriftsbesøk (17 stk)
7. Presentasjoner hos ulike aktører

Tabell over antall sykkelsatte etter sektor i Eigersund kommune i perioden 2000 – 2016:

|  |  |
| --- | --- |
| **Tabell 2. Sysselsatte etter sektor. Antall og andel. Eigersund. 2000-2016.** |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Region/Kommune** | **Antall sysselsatte. Offentlig/privat** | | | | | **Andel offentlig/privat. Prosent** | | | |
| **År** | **Stat** | **Fylke** | **Kommune** | **Privat** | **Stat** | **Fylke** | **Kommune** | **Privat** |
| Eigersund | 2000 | 227 | 227 | 1175 | 4358 | 3,77 | 4,27 | 19,53 | 72,43 |
| Eigersund | 2001 | 230 | 263 | 1214 | 4392 | 3,77 | 4,31 | 19,90 | 72,01 |
| Eigersund | 2002 | 336 | 132 | 1273 | 4265 | 5,59 | 2,20 | 21,20 | 71,01 |
| Eigersund | 2003 | 329 | 121 | 1227 | 4244 | 5,56 | 2,04 | 20,72 | 71,68 |
| Eigersund | 2004 | 339 | 134 | 1236 | 4228 | 5,71 | 2,26 | 20,82 | 71,21 |
| Eigersund | 2005 | 321 | 125 | 1241 | 4375 | 5,30 | 2,06 | 20,47 | 72,17 |
| Eigersund | 2006 | 309 | 132 | 1273 | 4403 | 5,05 | 2,16 | 20,81 | 71,98 |
| Eigersund | 2007 | 306 | 122 | 1331 | 4688 | 4,75 | 1,89 | 20,65 | 72,72 |
| Eigersund | 2008 | 283 | 117 | 1348 | 4937 | 4,23 | 1,75 | 20,16 | 73,85 |
| Eigersund | 2009 | 309 | 129 | 1442 | 4701 | 4,70 | 1,96 | 21,91 | 71,43 |
| Eigersund | 2010 | 297 | 140 | 1482 | 4663 | 4,51 | 2,13 | 22,52 | 70,84 |
| Eigersund | 2011 | 311 | 141 | 1423 | 4741 | 4,70 | 2,13 | 21,51 | 71,66 |
| Eigersund | 2012 | 318 | 135 | 1478 | 4718 | 4,78 | 2,03 | 22,23 | 70,96 |
| Eigersund | 2013 | 320 | 126 | 1548 | 4756 | 4,74 | 1,87 | 22,93 | 70,46 |
| Eigersund | 2014 | 303 | 139 | 1542 | 4714 | 4,52 | 2,08 | 23,02 | 70,38 |
| Eigersund | 2015 | 265 | 141 | 1570 | 4603 | 4,03 | 2,14 | 23,86 | 69,97 |
| Eigersund | 2016 | 250 | 149 | 1554 | 4444 | 3,91 | 2,33 | 24,29 | 69,47 |

Kilde: Statistisk sentralbyrå - SSB  <><>  Bearbeiding: Kommune Profilen

NHOs Kommune NM rangerer kommunene etter attraktivitet og lokal vekstkraft basert på forhold ved næringsliv, arbeidsmarked, demografi, kompetanse og kommunal økonomi. Tallgrunnlaget er fra 2016.

|  |  |  |  |  |  |  |
| --- | --- | --- | --- | --- | --- | --- |
| **Dalaneregion** | **Total** | **Næringsliv** | **Arbeids marked** | **Demografi** | **Kompetanse** | **Kommunal økonomi** |
| **Eigersund** | **159** | **58** | **370** | **191** | **187** | **69** |
| Bjerkreim | 121 | 33 | 93 | 212 | 328 | 105 |
| Lund | 115 | 167 | 127 | 270 | 40 | 176 |
| Sokndal | 181 | 91 | 230 | 249 | 161 | 183 |

|  |  |  |  |  |  |  |
| --- | --- | --- | --- | --- | --- | --- |
| **Andre kommuner i Rogaland** | **Total** | **Næringsliv** | **Arbeids marked** | **Demografi** | **Kompetanse** | **Kommunal økonomi** |
| Sola | 1 | 3 | 2 | 45 | 2 | 4 |
| Sandnes | 10 | 9 | 81 | 16 | 39 | 5 |

Forklaring til indikatorene:

Indikatorene under næringsliv fanger opp verdiskaping, nyetableringer, privat kjøpekraft og privat sysselsetting, det vil si sysselsetting i privat sektor og offentlige foretak. Eigersund er her rangert som nr. 58 av 428 kommuner i Norge.

Arbeidsmarkedsindikatorene dekker sysselsatte personer i prosent av befolkningen i yrkesaktiv alder, sykmeldte, andelen uføre, arbeidsledighet og arbeidsmarkedsintegrasjon. Her rangeres Eigersund som nr. 370 av 428 kommuner.

Demografiindikatorene dekker befolkningsvekst, netto innflytting, alderssammensetningen i arbeidsmarkedet, det vil si andelen yngre (20-24 år) på vei inn i arbeidsmarkedet i forhold til eldre (60-64 år) på vei ut og aldring, det vil si forventet andel av befolkningen over 80 år 20 år fram i tid. Her er Eigersund nr. 191 av 428 kommuner.

Kompetanseindikatorene dekker utdanningsnivået blant sysselsatte i kommunene innenfor tre utdanningsgrupper. Indikatorene omfatter andelen med universitetsutdanning *over* 4 år, og andelen med teknisk/naturvitenskapelig utdanning *opptil* 4 år. I tillegg er fagutdanning viktig for næringslivet. Her rangeres Eigersund som nr. 187 av 428 kommuner.

Indikatorene for kommuneøkonomi omfatter kommunenes administrasjonsutgifter per innbygger og eiendomsskatt på næringseiendom (annen eiendom). Videre omfattes kommuneinntekter (inntekter fra eiendomsskatt, inntekt og formue, andre salgs- og leieinntekter) i forhold til driftsutgifter. Rammetilskuddet er ikke inkludert. Kjøp av private tjenester anses som en positiv drivkraft for næringslivet. Kommunal betalingsevne måles ved arbeidskapital i prosent av brutto driftsinntekter. Her rangeres Eigersund som nr 69 av 428 kommuner.

Eigersund sin utvikling siste 6 år har vært slik:

|  |  |  |  |  |  |  |
| --- | --- | --- | --- | --- | --- | --- |
| **Kommune NM** | **2012** | **2013** | **2014** | **2015** | **2016** | **2017** |
| Eigersund | 77 | 84 | 73 | 75 | 108 | 159 |

Som en ser har Eigersund hatt en klar negativ utvikling relatert til øvrige kommuner i 2017. Det er spesielt på «Arbeidsmarkedet» at Eigersund har en dårlig score.

Antall sysselsatte har i perioden 2008 til 2016 i Eigersund gått ned med 364 personer, dvs -4,8%. Reduksjonen har vært størst innen industri, jordbruk/skogbruk og fiske, varehandel og forretningsmessig tjenesteyting. I samme periode endret sysselsettingen seg i Rogaland med +2,0% og Norge med +2,7%. Eigersund skiller seg ut fra Rogaland og Norge på to forhold:

* Andel sysselsatte i industri er klart større med 17,2% mot 9,7% og 8,0%
* Det er klart større prosent sysselsatte i alder 15-19 år, se tabell under




Hovedutviklingen av pendling ut fra og inn til Eigersund fremgår av nedenstående tabell. Her ser en at utpendlingen er størst nordover til Stavanger og Sandnes, mens innpendlingen er størst fra Sokndal og Bjerkreim. I 2016 var det bosatt 7195 sysselsatte i Eigersund, mens bare 5321 av disse hadde arbeidssted Eigersund. Det medfører at 26% måtte pendle ut av kommunen. I 2016 var det totalt 6397 sysselsatte som hadde arbeidssted Eigersund. 1076 med arbeidssted Eigersund kommer altså fra andre kommuner (innpendling 15%).

|  |
| --- |
| **Tabell: 03321 Sysselsatte per 4. kvartal. Pendlingsstrømmer etter arbeidsstedskommune, bostedskommune, tid og statistikkvariabel** |

|  |  |
| --- | --- |
| **Utpendling** | **Innpendling** |
|  |  |

Eigersund har en signifikant større andel uføre 18 – 44 år (folkehelsebarometeret):   
“Antall og andel personer som mottar uføreytelser samlet, varig uførepensjon og arbeidsavklaringspenger i prosent av befolkningen i alderen 18 – t.o.m. 66 år.



Utdannelse – tabellen viser antall personer, 16 år og eldre, som er registrert med utdanningsnivå.



Som det fremgår av tabellen har Eigersund en klart større andel som bare har grunnskolenivå, omtrent likt fagskolenivå og ligger under for øvrige utdanningsnivåer.   
På universitets- og høyskoleutdannelse lang, ligger Egersund på 4,4 % mot Rogaland som har en snitt på 9,5 %.

# 2. Visjon og mål for omstillingsarbeidet

Omstillingsplanen er det sentrale styringsdokumentet i omstillingsarbeidet og har et tidsperspektiv fra 2018 – 2023. Omstillingsplanen skal svare på utfordringene som ble avdekket i analysearbeidet gjennomført i strategi og forankringsfasen. Planen beskriver bakgrunnen for omstillingsbehovet, målene for omstillingsarbeidet og de prioriterte innsatsområder. Innsatsområdene gir uttrykk for prioriteringer og/eller veivalg for å nå målsettingene. Formålet med omstillingsplanen er å utvikle et plangrunnlag som begrunner og prioriterer bruken av de ekstraordinære midler som kanaliseres gjennom omstillingsstatusen. Strategiene for omstillingsarbeidet vil i hovedsak ligge fast, men vil underlegges årlige vurderinger og justeringer. Omstillingsplanen skal altså definere:

1. Visjon og mål for omstillingsarbeidet. Målene skal være målbare og periodiserte.

2. Områdets prioriterte innsatsområder

3. Beskrivelse av organisering av omstillingsarbeidet

4. Mål og økonomiske rammer for hvert innsatsområde

## 2.1 Visjon for omstillingsarbeidet

Lokalt næringsliv har gjennom prosessen med strategisk utviklingsanalyse vist et stort engasjement og tro på fremtiden i Eigersund.

**«Sammen skaper vi rom for vekst»**

## 2.2 Hovedmål

Målet for omstillingsarbeidet er å styrke næringsgrunnlaget i Eigersund kommune gjennom

* å bidra til å øke antallet lønnsomme arbeidsplasser
* å stimulere eksisterende arbeidsplasser

## 2.3 Effektmål og langsiktige resultater

Målet for omstillingsarbeidet skal være å stimulere til og understøtte realistiske vekstideer. Dette vil bidra til å styrke og understøtte en robust og et variert næringsliv som kan sikre og skape nye næringsplasser i Eigersund kommune. Eigersund kommune ønsker å være en attraktiv bostedskommune med et særlig fokus på de unge – noe som vil understøtte en positiv befolkningsutvikling og gi fremtidshåp.

Generelle mål:

* vekst i antall arbeidsplasser
* styrke utviklingsevnen
* økt verdiskapning
* positiv befolkningsutvikling over tid med vekst i andel unge mellom 16 og 40 år
* rolleavklaring og effektivisering av kommunens oppgaver i næringsutviklingen
* nettverksbygging og samhandling i regionen

Konkrete mål:

* Bidra til å skape 120 - 130 nye arbeidsplasser i hele perioden
* Økt konkurransekraft i form av økt omsetning og lønnsomhet i lokalt næringsliv
* Økning av unge sysselsatte i produktiv alder 20 – 40 år
* Øke kompetansenivået blant innbyggerne
* Bidra til at Eigersund blir en attraktiv helårs reiselivsdestinasjon
* Bidra til at Eigersund blir en næringsvennlig kommune

Målene skal vurderes årlig ved å innhente data fra blant annet SSB sin Statistikkbank med hensyn på befolkningsutvikling, demografi og utvikling i antall sysselsatte for eksisterende og nyetablerte bedrifter i Eigersund kommune. Statistikken komplementeres med informasjon /rapportering fra prosjekter som mottar omstillingsmidler. Eigersund kommune vil samarbeide med Rogaland Fylkeskommune omkring utvalgt statistikkgrunnlag. En ønsker å legge opp til raskt å kunne korrigere strategi underveis i omstillingsarbeidet. Kunnskap om de ulike effektene av omstillingsarbeidet vil utvikles løpende, blant annet gjennom å foreta ulike målinger underveis.

Mål antall arbeidsplasser etter innsatsområder:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål |
| Digital havn | - | 1 | 1 | 1 | 1 |  | 4 |
| Klynge industri | - | 2 | 3 | 5 | 5 | 5 | 20 |
| Klynge maritime næringer | - | 2 | 2 | 4 | 4 | 3 | 15 |
| Klynge blå sektor | - | - | 2 | 5 | 5 | 8 | 20 |
| Klynge grønn sektor | - | - | 2 | 4 | 4 | 5 | 15 |
| Vekstbedrifter |  | 2 | 3 | 5 | 5 | 5 | 20 |
| Øke kompetansenivå | - | 2 | 2 | 2 | 2 | 2 | 10 |
| Attraktive Eigersund | - | 2 | 2 | 2 | 2 | 2 | 10 |
| Næringsvennlig kommune |  | 2 | 2 | 3 | 3 |  | 10 |
| Nye næringer |  | 1 | 5 | 5 | 5 | 2 | 18 |
|  |  |  |  |  |  | sum | 130 nye arbeidsplasser |

# 3. Innsatsområder

Eigersund har flere viktige komparative fortrinn, fra utviklingsanalysen:

* Havna mht. geografisk lokalisering, størrelse, klima og tjenestetilbud
* Både vertikal og horisontal vare- og tjenesteflyt for varer og tjenester til fiskefartøy og andre fartøy
* Høy industrikompetanse
* Høy maritim elektronikk-kompetanse
* Høy offshore kompetanse som kan benyttes i flere områder
* Lokale investorer som har muskler til å få ting til

Basert på omstillingsområdet i et regionalt perspektiv, produksjonsfaktorer og komparative fortrinn omtalt over, synes det største utviklingspotensialet å være:

* Videreutvikling av Eigersund som et teknologisk senter for maritim elektronikk
* Havnebyen som kan levere alle typer tjenester til nasjonale og internasjonale fartøy
* Utvikling av Eigersund som grønt energisenter både mht opplæring, utvikling og drift
* Effektivisering av industriproduksjon gjennom fokus på industri4 tiltak
* Utvikling av reiselivsnæringen i et regionalt perspektiv, herunder fokus på opplevelser, kortreist mat og arrangementer.
* Bostedskommunen Eigersund med videreutvikling av kommunikasjon, service og senterfunksjoner
* Eigersund som næringsvennlig kommune

Av utfordringer som er kommet frem i analysen, er følgende:

* Andel sysselsatte i industrien klart større enn Rogaland og Norge: 17,2 % - 9,7 og 8,0
* Flere sysselsatte 15-19 år enn Rogaland og Norge: 40,0 % mot 35,9 og 33,2
* Pendling: 26 % pendler ut av kommunen (flest til Stavanger, 408 stk i 2015),   
  15 % pendler inn til kommunen (flest fra Sokndal 235 stk i 2015)
* Signifikant større andel uføre 18-44 år: 3,5 % mot Rogaland 2,5 % (18-66år)
* Uføreandelen i Eigersund er 6,9 %
* Klart større andel med bare grunnskole og vgs nivå enn Rogaland og Norge 73,9 % mot 64,9 % og 64,4 %
* 19,3 % av sysselsetting i Eigersund jobber innen kategorien helse- og sosialtjenester
* 26 % av eigersunderne er overvektige mot Rogaland 21 % og Norge22 %

For å bidra til næringsutvikling:

1. Eigersund som verdiskaper – satsing på havn, industri, maritime næringer, havbruk, grønn energi.

2. Eigersund som opplevelsesdestinasjon – satsing på bærekraftig reiseliv og opplevelsesnæringer.

3. Eigersund som arena for fremtidsrettet kompetansearbeidsplasser.

For å utløse næringsutvikling – og bidra til samfunnsutvikling:

4. Eigersund som attraktivt bosted for unge – satsing på utdanning og bostedskvalitet.

5. Eigersund som et attraktivt etableringssted – satsing på infrastruktur og næringsvennlig kommune.

Det er viktig for prosjektet å ha indikatorer for tilstand og endring i tilstand. Endringer vil vi måle i form av følgende instrument:

* Sysselsettingsutvikling i form av arbeidsplassvekst
* Nyetableringer – etableringsfrekvens
* Befolkningsvekst, ambisjoner om en vekst tilsvarende gjennomsnittet for Rogaland fylke
* Plassering i Nærings NM og kommune NM

Omstillingsarbeidet er delt inn i fire programområder. Den overordnete målsettingen for alle prosjektene er å bidra til å skape en varig utviklingskultur innenfor alle programområder.

Omstillingsstyret har ansvaret for effektiv gjennomføring av omstillingsplanen og å utarbeide et forslag til handlingsplan.

Prosjektene beskrives på følgende måte når de er under arbeid:

* Aktuell prosjektfase med delmål
* Prosjektmål (resultatmål og effektmål)
* Hovedaktiviteter med milepæler
* Kostnader og ressursbruk
* Eierskap og ansvar

Alle prosjektene skal ha en individuell prosjektplan eller mal for PLP-arbeidet. Nye prosjekt kan komme til, og skal godkjennes av omstillingsstyret. Prosjektansvarlig kan stoppe enkeltprosjekt. Det skal rapporteres til omstillingsstyret etter mal fra PLP i alle prosjekt, og sluttrapport skal alltid godkjennes av omstillingsstyret.

## Valg av innsatsområder i omstillingsplanen

Basert på kartlagt informasjon og synspunkter fra lokalt næringsliv, ungdommer, politikere og administrasjon, samt vurderinger av lokale vekstmuligheter og fortrinn, vil man i omstillingsstyret prioritere følgende innsatsområder:

3.1 Samarbeid

3.2 Vekstbedrifter

3.3 Attraktive Eigersund

Begrunnelse for valg av innsatsområder er beskrevet under hvert punkt. Forslag til enkelttiltak/prosjekt for hvert innsatsområde med delstrategier beskrives i årlige handlingsplaner.

## 3.1 Samarbeid

Målet med omstillingsprogrammet er å øke antall lønnsomme arbeidsplasser og stimulere eksisterende arbeidsplassene. For å oppnå dette resultatet, er et av omstillingsstyret sine fokusområder økt samarbeid og samhandling. Ved å bidra til stimulering og utvikling av klynger i eksisterende næringer, stimuleres vekstpotensialet. I dette arbeidet er det viktig å ha fokus på globale trender og internasjonalt markedspotensialet.

Eigersund har gjennom århundre utviklet sin industri og i dag er det etablerte, solide utviklingsmiljøer innen maritim, fiskeflåten, rederitjenester, fiskeri og mottak, olje og gass, slakteri og bearbeiding, entreprenør, bygg og anlegg og reiseliv, handel, hotell og restaurant.

Det er pekt på utviklingsmuligheter i utviklingsanalysen:

* samarbeid mellom bedrifter for markedsføring regionalt, nasjonalt og internasjonalt
* samarbeid om investering i og bruk av spesielt produksjonsutstyr
* samarbeid om rekruttering av kompetansepersonell
* fokus på å legge til rette for nyansatte – hus, fadder, mv
* samarbeid om produktutvikling
* utnytte merkevaren «Trollpikken» og utvikle merkevaren Egersund
* lokalt investeringsfond
* samarbeid maritim teknologi, grønn energi, havna

Ut fra disse vurderingene er følgende tiltak å etablere næringsklynger innen:  
- Smart/digital havn  
- Industri  
- Maritime næringer  
- Blå sektor  
- Grønn sektor

### 3.1.1 Strategi: Digital havn

Egersund havn er blant landets viktigste fiskerihavner når det gjelder ilandført kvantum fisk. Havnen har en unik nærhet til fiskefelt og kontinentet. Egersund havn kan markedsføre uutnyttede areal og gjennom koordinert satsning utvikle en samordnet portal som i sum gir alle typer tjenester til alle typer fartøy. Det ligger et potensiale i samordning og koordinering for å sikre kortest mulig liggetid.

Effektmål:

Forpliktende samarbeid om etablering av et digitalt kvalitetssystem for havna som gir økning i skipstrafikk og tjenester.

Resultatmål:

Egersund havn blir den foretrukne havnen mellom Kristiansand og Stavanger med reduserte kostander pr anløp. 4 nye arbeidsplasser frem til 2023.

Delstrategi for å oppnå målsettingen:

- kartlegge eksisterende tilbud med behovsanalyse  
- definere interne og eksterne målgrupper for digital havn  
- felles markedsføring og samarbeid /omdømmebygging

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål antall arbeidsplasser |
| Digital havn | - | 1 | 1 | 1 | 1 |  | 4 |

### 3.1.2 Strategi: Klyngesamarbeid industri

Av Eigersunds arbeidsplasser finnes vel 19 % innen industri med hovedvekt på verkstedindustri, først og fremst bygging av skip og boreplattformer, næringsmiddelindustrien (særlig fiskeforedling), og trelast- og trevareindustri. Bedriftene er sårbare ved store svingninger i markedet og det er et mål at industrien finner . Gjennom klyngesamarbeid kan næringene jobbe for å øke konkurransekraften, effektivisering, leverandørsamarbeid og markedssamarbeid.

Effektmål:

Å etablere et robust nettverkssamarbeid som øker konkurransefortrinnene for virksomhetene i klyngen.

Resultatmål:

Øke sysselsettingen med 20 nye helårs arbeidsplasser innen 2023

Delstrategi for å oppnå målsettingen:

* Etablere nettverkssamarbeid for de største bedriftene i kommunen
* Arrangere halv dags seminar for bedriftslederne i nettverket
* Kartlegge felles utfordringer og samarbeid for å løse disse
* Kartlegge kompetansenivå og kompetansebehov i bedrifter
* Involvere Næringsforeningen i Stavanger regionen, øke samarbeid og fokusområder
* Lærings lab for pendlere (de som pendler ut)
* Ressurspool av arbeidstagere og pool over mentorer

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål antall arbeidsplasser |
| Klynge industri | - | 2 | 3 | 5 | 5 | 5 | 20 |

### 3.1.3 Strategi: Klyngesamarbeid maritime næringer

Egersund har gjennom Robertson og Simrad utviklet et maritimt teknologimiljø som er i verdensklasse. Det arbeidet nærmere 200 personer i dette miljøet. Det er 8 – 10 selskaper som arbeider med elektronikk og produksjon av elektroniske verktøy for fartøy. Bedriftene ligger langt fremme teknologisk men det kreves innsats for å beholde denne posisjonen.

Effektmål:

Å opprettholde og forsterke Egersund sin posisjon som ledende innen maritim næring.

Resultatmål:

Øke sysselsettingen med 15 helårs arbeidsplasser innen 2023.

Delstrategi for å oppnå målsettingen:

* Etablere maritimt bedriftsnettverk
* Kartlegge kompetansenivå og kompetansebehov i bedrifter
* Kartlegge muligheter for økonomisk støtte

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål antall arbeidsplasser |
| Klynge maritime næringer | - | 2 | 2 | 4 | 4 | 3 | 15 |

### 3.1.4 Strategi: Klyngesamarbeid blå sektor

Innen fiskemottak og foredling er det nærmere 430 sysselsatte fordelt på 7 – 8 selskaper, inkludert datterselskaper. Egersund Group har over 200 sysselsatte og er en stor internasjonal leverandør innen fiskeredskap. En arbeider aktivt med effektivisering og automatisering. Potensiale for å dyrke og hente ut mer mat i havet, er stort. Å samarbeide med Flekkefjord og Lista-regionen kan være et mulighet for innovasjon og nytenking innen havbruk. Det er et økt fokus på viktigheten av muligheten for utdannelse lokalt/regionalt innen den blå sektoren.

Effektmål:

Å forsterke Eigersund sin posisjon som en av de sterkeste fiskerikommunene på Sør-Vestlandet, med en lønnsom og fremtidsrettet primærnæring.

Resultatmål:

Øke sysselsettingen med 20 helårs arbeidsplasser innen 2023.

Delstrategi for å oppnå målsettingen:

* Arbeide for å beholde/øke kvoter i kommunen
* Økt fokus på kvalitet og bærekraft i råvarebehandlingen for å oppnå økt verdiskapning
* Utvikle foredlingsindustrien og nisjeprodukter basert på marine råstoff
* Styrke videregående tilbud og høyere studier innen maritime næringer
* Stimulere til klyngesamarbeid og kompetanseoverføring
* Legge til rette for rekruttering av flere unge til havbruk samt «framsnakke» næringen
* Være del av en større kystsoneplan hvor det fremgår at det er muligheter for havbruk

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål antall arbeidsplasser |
| Klynge blå sektor | - | - | 2 | 5 | 5 | 8 | 20 |

### 3.1.5 Strategi: Klyngesamarbeid grønn sektor

En av Norges største vindparker er etablert og det arbeides med å etablere et nasjonalt treningssenter for land- og sjøbaserte vindmøller. Senteret vil få beliggenhet på Langholmen og det arbeides også for at vindoperatør-utdannelsen vil få deler av utdannelsen sin på det planlagte treningsanlegget.

Av sysselsatte med arbeidssted i Eigersund, arbeider noe under 3 % i primærnæringene. Til

tross for denne lave andelen, spiller landbruk og fiske en viktig rolle i kommunens næringsliv.

Rundt 12 % av kommunens areal er dyrket mark og det aller meste av dette er eng og

innmarksbeite. Eigersund er Norges 3 største sauekommune og det drives en del med

melkeproduksjon.

Effektmål:

Nasjonalt senter for vindkraft og opplæring inkludert fagskole etableres i Egersund.

Økt lønnsomhet for en fremtidsrettet primærnæring og satsing på lokalmat med felles utsalgssted i Egersund sentrum.

Resultatmål:

Øke sysselsetting med 15 helårsarbeidsplasser innen 2023.

Delstrategi for å oppnå målsettingen:

* Stimulere for etablering av senteret for opplæring, drift og vedlikehold av vindkraft
* Nasjonalt senter for vindkraft og opplæring
* Treningsaktivitet for sikkerhet innen bygg, vei og oljenæring
* Legge til rette for rekruttering av flere unge til primærnæringene same «framsnakke»
* Samarbeid med primærnæring og I-park for etablering av nye næringer innen landbruk
* Matutsalg i sentrum med lokale nisjeprodukter der fisk og kjøtt er hovedsatsingen

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål antall arbeidsplasser |
| Klynge grønn sektor | - | - | 2 | 4 | 4 | 5 | 15 |

## 3.2 Vekstbedrifter

Utviklingsprogrammet skal skape vekst i små- og mellomstore bedrifter i omstillingsområdet, bidra til flere arbeidsplasser og økt skatteinntekter til kommunen. Målet med prosjektet er å økt konkurransekraft, innovasjonsevne og lønnsomheter for bedriftene. Erfaringsmessig er dette et meget effektivt middel for å starte samarbeid, vurdere videreutvikling av produkter og tjenester.

Effektmål:

Å forsterke Eigersund sin posisjon som en attraktiv næringsplass.

Resultatmål:

Øke sysselsettingen av antall helårs arbeidsplasser i 10 bedrifter i perioden frem til 2023.

Delstrategi for å oppnå målsettingen:

* Kartlegge hvilke virksomheter i kommunen som har potensiale for vekst og utvikling og vilje til å gjøre det som skal til for økt lønnsomhet

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål antall arbeidsplasser |
| Vekstbedrifter |  | 2 | 3 | 5 | 5 | 5 | 20 |

### 3.2.1 Stategi: Øke kompetanse

Utviklingsanalysen peker på viktigheten med å ha fokus på utdanning og konsekvensene for samfunnet og næringslivet ved lav utdannings grad. Det er viktig at virksomhetene og næringen selv vurderer hva slags utdanningskompetanse de anser at de trenger i dag, og også forventninger til hva slags utdanningskompetanse det vil være behov for de neste fem årene. For å få et godt samspill mellom virksomhetene og utdanningsinstitusjonene, er det nødvendig med analyser og kontinuerlig samarbeid.

I Eigersund er det klart en større andel av befolkningen som bare har grunnskolenivå sammenlignet med Rogaland og Norge for øvrig. Når det gjelder fagskolenivå, så er vi omtrent likt stilt men når det gjelder universitet og høyskole så ligger vi relativt langt under (4,4 mot 9,5 %) I Eigersund finnes det ikke høyere utdanningsinstitusjoner. I web-undersøkelsen kom det frem at utdanningsnivået oppfattes som et svakt punkt. Det er et langsiktig, men viktig arbeid å øke kompetansen. Det blir en viktig del av arbeidet å avklare kompetansegapet mellom næringene og utdanningsinstitusjonene.

Effektmål:

Etablering av campus i Eigersund fra aktuelt høyskolemiljø eller universitet og å styrke videregående fagopplæring.

Resultatmål:

Vekst i antall læreplasser og praksisplasser med 5 pr år frem til 2023.

Delstrategi for å oppnå målsettingen:

* Ungt entrepenørskap
* Kartlegge kompetansegap ml næring og utdanningsinstitisjoner
* Avklare behovet for kompetansehevingstiltak i næringslivet
* Styrke desentralisert utdanning

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål antall arbeidsplasser |
| Øke kompetansenivå | - | 2 | 2 | 2 | 2 | 2 | 10 |

## 3.3 Attraktive Eigersund

Egersund er byen som er kjent for sine unike arrangement og festivaler. Fyr-, Blues, Vise- og oktoberfestival og sist ikke minst Egersundsugå, oktobermarken og Julebyen! I bykjernen finner en unike butikker med god fagkunnskap, omkranset av storslått, variert natur og flotte attraksjoner.

Merkevaren Eigersund er likevel ikke særlig kjent. Det er potensiale å jobbe med utvikling av Egersund som reiselivsdestinasjon, utvikling av handel og servicenæringen og å øke omsetningen i restaurant og overnattingsnæringene.

Målet om å være en levende og god by for Eigersunds innbyggere henger sammen med ønske om å være attraktiv som bostedskommune for eksisterende innbyggere og tilflyttere. I den forbindelse må en også ha fokus på et levende sentrum, gode aktiviteter, et bra offentlig tilbud, bedre kollektivtilbud og en bedre infrastruktur.

Eigersund kommunes folketall har vist en kontinuerlig vekst siden siste krig. I perioden 2007

- 2017 økte det med gjennomsnittlig 0,9 % årlig mot 1,6 % vekst i Rogaland. Det har vært en

reduksjon i antall sysselsatte med bosted Eigersund, men mer en reduksjon i antall

arbeidsplasser. Eigersund har ikke hatt den veksten i antall turister som nord Jæren har hatt og merkevaren Egersund er ikke særlig kjent.

### 3.3.1 Attraktive Eigersund: Sentrumsutvikling

Effektmål:

Å styrke lønnsomheten og konkurransekraften til handels- og servicenæringen samt å utvikle et fremtidsrettet og attraktivt sentrum.

Resultatmål:

Øke sysselsetting med 10 helårsarbeidsplasser innen 2023.

Delstrategi for å oppnå målsettingen:

* Mulighetsstudiet av sentrum med innovative forslag forankret i befolkningen
* Kompetanseutvikling i handel og service næringen
* Lokalt matutsalg, fisk og kjøtt fra en bærekraftig næring
* 24 timers opplevelsesøkonomi
* Styrke omdømme som bokommune, spisset mot unge og småbarnsfamilier
* Arbeide for gode og attraktive botilbud, både på leie- og eie markedet

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål antall arbeidsplasser |
| Attraktive Eigersund | - | 2 | 2 | 2 | 2 | 2 | 10 |

### 3.3.2 Attraktive Eigersund: Reiseliv

Effektmål:

Å utvikle Eigersund til en attraktiv helårs reiselivsdestinasjon.

Resultatmål:

Styrket konkurranseevne og vekst i alle næringer relatert til et bærekraftig reiseliv.

Delstrategi for å oppnå målsettingen:

* Utvikle en reiselivsstrategi for Eigersund som opplevelsesdestinasjon
* Felles fargekart og felles forståelse for prosjektet fargebyen Egersund
* Omdømmebygging/strategisk markedsføring av Egersund
* Stimulere til nyetableringer med tilvekst av komplementære tilbud som markedet etterspør

### 3.3.3 Attraktive Eigersund: Barn og unge

Effektmål:

Å utvikle og forsterke Egersund til en attraktiv by for barn og unge.

Resultatmål:

Egersund har et godt omdømme hvor ungdommen har tilhørighet. Egersund er en attraktiv by å bo og flytte tilbake til.

Delstrategi for å oppnå målsettingen:

* Opplevelsessenter
* Øke tilretteleggingen for et bredt og åpent kulturtilbud for unge
* Satsing på gode utviklingsmuligheter lokalt for de unge
* Kontinuerlig dialog med barn og unge. Trivselsundersøkelser.

### 3.3.4 Attraktive Eigersund: Næringsvennlig kommune

Næringslivet i regionen trenger offentlige tjenester av høy kvalitet. En effektiv og kompetent offentlig sektor med tilstrekkelig kapasitet, er en forutsetning for å gjøre regionen attraktiv både for næringsliv og innbyggere. Dette dreier seg blant annet om saksbehandlingstid på plan- og byggesaker, tids- og kostnadseffektive planprosesser, samt samordne normer og dokumentasjonskrav på tvers av regionens kommuner.

Det er også en offentlig oppgave å bidra til å sikre at regionen samlet sett har et attraktivt og variert tilbud av næringsareal. Dette er viktig for at regionen skal være et foretrukkent lokaliseringssted både for eksisterende næringsliv og bedrifter som vurderer å flytte til regionen. En må ha tilstrekkelig adgang på areal for kontorbasert virksomhet samt allsidig og arealkrevende virksomhet (kategori 2 og 3).

Det er viktig å utvikle næringsareal som fremmer bærekraftig regionutvikling og reduserer transportbehovet gjennom rett lokalisering og høy miljøstandard.

Effektmål:

Eigersund kommune fremstår som et attraktivt sted for etablering av arbeidsplasser og det er tilrettelagte tilstrekkelig med areal for næringsformål.

Resultatmål:

Eigersund kommune oppfattes som en god samarbeidspartner og næringsvennlig kommune innen 2023.

Delstrategi for å oppnå målsettingen:

* Iverksette vedtatt analysearbeid
* Etablere faste møteplasser mellom kommune og næringsliv
* Implementere og bruke Arealguiden Greater Stavanger
* Markedsføre Eigersund som etableringssted for privat og offentlig virksomhet utenfra
* Videreutvikler Eigersund kommune som en kompetent og profesjonell utviklingspartner for næringslivet

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | Mål antall arbeidsplasser |
| Næringsvennlig komm |  | 2 | 2 | 3 | 3 |  | 10 |
| Nye næringer |  | 2 | 2 | 2 | 2 |  | 8 |

# 4. Organisering av omstillingsarbeidet

Omstillingsarbeidet organiseres som et programarbeid i kommunen, med egen programleder ansatt i rådmannens stab og med et omstillingsstyre. Omstillingsstyret er organisert som en styringsgruppe med ordfører som leder.

Et utvalg fra kommunestyre har satt sammen et kompetent omstillingsstyre bestående av ordfører, vara ordfører, 2 representanter fra kommunestyre, 1 ungdomsrepresentant og 4 representanter fra næringslivet. Innovasjon Norges og fylkeskommunens deltakelse kommer i tillegg. Rådmannen deltar også på møtene i omstillingsstyret. Det blir lagt opp til en åpen prosess med bred involvering fra alle parter.

Kommuneplanutvalget er referanse gruppe for omstillingskommuneprosjektet.

Eigersund kommune ved kommunestyret, eier omstillingsprogrammet. Kommunestyret vedtar omstillingsplanen og de årlige handlingsplanene og de forvalter også omstillingsmidlene. Kommunen har oppnevnt et omstillingsstyre med ansvar for gjennomføring av omstillingsprogrammet.

Omstillingsstyret består av følgende personer:

Odd Stangeland Ordfører (leder)

Leif Erik Egaas Vara Ordfører

Bente S Gunvaldsen Politiker

Cecilie Bruvik Kristensen Politiker

Helle Seim Ungdomsrepresentant

Torbjørn Valdemarsen Næringslivsrepresentant

Gro Skjeldbred Næringslivsrepresentant

Vidar Fredriksen Næringslivsrepresentant

Irene Grastveit Næringslivsrepresentant

Iver Jan Leren Rogaland Fylkeskommune

Rune Fromreide Innovasjon Norge

Gro Anita Trøan Rådmann Eigersund kommune

En forutsetning for et vellykket omstillingsprogram er at omstillingsstyret forankrer arbeidet og utfører et proaktivt arbeid sammen med programleder.

For å få et helhetlig og bredt utviklingsmiljø skal programleder ha et bredt og godt samarbeid sammen med øvrige utviklingsaktører som sentrumsforeningen, næringsforeningene, Greater Stavanger, Region Stavanger, de frivillige organisasjonene og andre viktige aktører.

## 4.1 Valg av organisasjonsform

Det ble besluttet å sette ned et mangfoldig omstillingsstyre for å få en mest mulig bred forankring. Det skal utarbeides årlige handlingsplaner med evaluering pr år.

Handlingsplanen gir en detaljert beskrivelse for de enkelte prosjektene. Dette er utgangspunktet for prosjektene men prosjektansvarlig og prosjektleder i det enkelte prosjekt kan endre innholdet underveis dersom det er nødvendig.

Omstillingsstyret er prosessutvikler i lag med leder for omstillingsarbeidet.

Alle prosjekt skal ha en individuell prosjektplan etter PLP-metoden. Nye prosjekt kan komme til, men skal godkjennes av omstillingsstyret. Prosjektansvarlig kan stoppe enkeltprosjekt. Det skal rapporteres til omstillingsstyret etter mal fra PLP i alle prosjekt og sluttrapport skal alltid godkjennes av omstillingsstyret.

Handlingsplanen er et verktøy for omstillingsorganisasjonen og styret for å kommunisere, informere og holde alle interesserte oppdaterte om målsettingene i de enkelte prosjektene.

Følgende er en oversikt over funksjon og ansvarsområde etter PLP metoden:

|  |  |
| --- | --- |
| Funksjon | Ansvarsområde |
| Kommunestyret | **Oppdragsgiver og prosjekteier**   * Mottaker og forvalter av midler til omstilling * Vedtar omstillingsplanen * Rapporterer til fylkeskommunen * Gir mandat til omstillingsstyret |
| Leder av omstillingsstyret  (ordfører) | **Prosjektansvarlig - PA**   * Har det totale prosjektansvaret. PA kan initiere, endre retning og/eller stoppe prosjekt der målene ikke nås, eller der forutsetningene endrer seg. * PA er økonomisk ansvarlig og ansvarlig for at avkjørsler blir tatt. * PA har det overordna ansvar for framdrift og resultat * PA er hovedprosjektleder (HPL) sin overordna |
| Omstillingsstyret | **Mandat**   * Ansvar for effektiv gjennomføring av omstillingsplanen * Har spesielt ansvar for tilfredsstillende informasjon og for å sikre gode medvirkningsprosesser. * Utarbeider forslag til handlingsprogram, herunder vurdering av sammensetting og mandat til omstillingsstyret. |
| Hovedprosjektleder  HPL | **Mandat**   * Rapporterer til PA, og opptrer med PA sin delegerte autoritet * Har det operative ansvaret for gjennomføring av omstillingsprogrammet. * Økonomisk oppfølging * Sekretær for omstillingsstyret * Praktisk utvikling av forslag til kommende års handlingsplan * Utvikling av rapporter i tråd med PA`s forventninger * Er prosjektansvarlig ovenfor delprosjektledere |
| Delprosjektleder | **Mandat**   * Rapporterer til HPL * Har operativt ansvar for enkelte prosjekt/aktiviteter, og skal på samme måte som for HPL sitt operative ansvar for hele omstillingsprogrammet, sørge for effektiv gjennomføring av enkeltprosjektene i tråd med de respektive prosjektplanene. * Utarbeider rapporter på prosjektnivå i tråd med HPL sine forventninger. |

# 5. Ressursinnsats og finansiering

Finansieringsplanen bygger på vedtak i Rogaland fylkeskommune i sak 78051/17 fulgt opp av sak med midler for 2018 og 2019, fylkeskommunen datert 28.11.2017.

## 5.1 Overordna budsjett pr år

|  |  |  |  |  |  |  |
| --- | --- | --- | --- | --- | --- | --- |
| Finansiering | Andel | 2017 | 2018 | 2019 | 2020-2023 | Sum |
| Rogaland Fylkeskommune |  | 3 000 000 | 2 500 000 | 2 500 000 |  | 8 000 000 |
| Innovasjon Norge/andre |  | 125 000 | 475 000 | 500 000 |  | 1 100 000 |
| SUM |  | 3 125 000 | 2 975 000 | 3 000 000 |  | 9 100 000 |

Ressurser fordelt på innsatsområder vil bli fremstilt i handlingsplan for 2018

## 5.2 Overordnet finansiering

Omstillingsmidlene er en tidsbegrenset ekstraordinær innsats til utvikling av nye prosjekter. Midlene skal derfor primært brukes til prosjekter i tidlig fase, forstudie og forprosjekt, og er et supplement til de ordinære virkemidlene. Bruken av omstillingsmidlene skal være med å klargjøre og utrede prosjektene som et grunnlag for senere gjennomføring i hovedprosjekt.

Omstillingsmidlene kan konkret brukes til administrasjon av omstillingsorganisasjonen, tilretteleggende prosjekter og bedriftsrettede prosjekter.

**Tilretteleggende prosjekter** Samfunns- og infrastrukturtiltak kan også finansieres dersom disse har stor betydning for en vellykket omstilling.

Forvalting av omstillingsmidlene: Midlene skal brukes i tråd med omstillingsplan og handlingsplan. PLP-metodikken bør benyttes i alle prosjektene der det er mulig.

* Lokal mobilisering
* Bygdeutvikling
* Kompetanseutvikling
* Utvikling av nettverk mellom bedrifter

De lokale omstillingsmidlene kan også brukes i kombinasjon med sentrale omstillingsmidler til samfinansiering av prosjekter som tar i bruk verktøyene for omstillingsområdene som Innovasjon Norge tilbyr. Det kan for eksempel være SMB-utvikling, næringsvennlig kommune, styreseminar e.a.

I bedriftsrettede prosjekter skal omstillingsmidler i størst mulig grad brukes på forstudier og forprosjekt for å avklare om idéen er bærekraftig og lar seg gjennomføre. Midlene kan også gis til nyetableringer og i eksisterende bedrifter til:

* Fysiske investeringer
* Dekke ekstraordinære etableringskostnader
* Markedsundersøkelser
* Prosess- og produktutvikling
* Kompetanseheving
* Konsulenthjelp

Næringsfondet brukes ved ulike formål som ikke kvalifiserer for bruk av omstillingsmidlene men som forsterker effekten av tiltak som gjøres for å bidra til flere lønnsomme arbeidsplasser.

## 5.3 Ressurser fordelt på områder og tiltak

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Innsatsområder | 2017 | 2018 | 2019 | 2020 | 2021 | 2022 | 2023 | Total ramme |
| Samarbeid havn |  | - |  |  |  |  |  |  |
| Samarbeid industri |  | 200000 |  |  |  |  |  |  |
| Samarbeid maritim |  | 150000 |  |  |  |  |  |  |
| Samarbeid blå sektor |  |  |  |  |  |  |  |  |
| Samarbeid grønn sektor |  |  |  |  |  |  |  |  |
| Vekstbedrifter |  | 600000 |  |  |  |  |  |  |
| Kompetanse |  | 200000 |  |  |  |  |  |  |
| Attraktive Eigersundsentrum |  | 400000 |  |  |  |  |  |  |
| Attraktive Eigersund reiseliv |  | 400000 |  |  |  |  |  |  |
| Attraktive Eigersund unge |  | 400000 |  |  |  |  |  |  |
| Næringsvennlig kommune |  | 400000 |  |  |  |  |  |  |
| Midler eksterne aktører |  | 500000 |  |  |  |  |  |  |
| Kommunikasjonsplan |  | 100000 |  |  |  |  |  |  |
| Drift omstillingsprosjekt |  | 1250000 |  |  |  |  |  |  |
| Sum midler brukt | 681 000 | 4 800000 |  |  |  |  |  |  |

VEDLEGG:

Kommunikasjonsstrategi